માટુંગા-ઈસ્ટના તેલંગ રોડ પર આવેલા નપુ ગાર્ડનની બાજુમાં એક ટ્રસ્ટનું બંધ પડેલું મકાન ચારેબાજુથી ખુલ્લું હોવાથી એ અસામાજિક તત્વોનો અડ્ડો, પબ્લિક ટૉઇલેટ, કચરો અને ગંદકીથી ભરેલું પરિસર બની ગયું છે; જેને લીધે આસપાસના રહેવાસીઓને ત્રાસ સહન કરવો પડે છે. આ સિવાય આ મકાનના ટ્રસ્ટીઓ વહેલી તકે જાગશે નહીં તો એક દિવસ અસામાજિક તત્વો આ મકાનનો ગેરપ્રવૃત્તિઓ માટે ઉપયોગ કરવા લાગશે એવો સ્થાનિક રહેવાસીઓને ભય લાગી રહ્યો છે. સ્થાનિક રહેવાસીઓની માગ છે કે ટ્રસ્ટીઓએ આ જગ્યાને વહેલી તકે સુરક્ષિત કરી લેવી જોઈએ.આ વિશે માહિતી આપતાં માટુંગાના સામાજિક કાર્યકર અને વેપારી અગ્રણી રવજી ગાલાએ મિડ-ડે LOCALને કહ્યું હતું કે ટ્રસ્ટના બંધ પડેલા મકાનના પરિસરનો લોકો પબ્લિક ટૉઇલેટ તરીકે બિન્દાસ ઉપયોગ કરે છે.